2. ลักษณะการประกอบธุรกิจ

บริษัท พันธุ์สุกรไทย-เดนมาร์ค จำกัด ( มหาชน )
เป็นผู้เลี้ยงและจำหน่ายสุกรมีชีวิตเพื่อนำไปขยายพันธุ์ หรือนำไปเลี้ยงต่อเป็นสุกรขุน
โดยสุกรที่ผลิตได้ในฟาร์มเกิดจากการผสมของพ่อแม่พันธุ์ที่มีสายพันธุ์จากประเทศเดนมาร์ค
ซึ่งเป็นที่ยอมรับกันโดยทั่วไปในวงการเลี้ยงสุกรว่าเป็นสายพันธุ์ที่ให้ผลผลิตสุกรที่มีคุณภาพดี
เป็นที่ต้องการของผู้บริโภค
และนับเป็นจุดเด่นของบริษัทฯที่เป็นฟาร์มเพาะเลี้ยงสุกรสายพันธุ์เดนมาร์ค แต่เพียงสายพันธุ์เดียว
โดยไม่มีสายพันธุ์อื่นมาปะปนในฟาร์ม

ปัจจุบันบริษัทฯมีฟาร์มสุกร 3 แห่ง คือ

1. ฟาร์มปากช่อง อ.ปากช่อง จ.นครราชสีมา

2. ฟาร์มพนม ที่ อ.พนมสารคาม จ.ฉะเชิงเทรา

3. ฟาร์มลาดตะเคียน อ.กบินทร์บุรี จ.ปราจีนบุรี

ลักษณะการจ้างงาน ที่ฟาร์มปากช่อง ฟาร์มพนม และฟาร์มลาดตะเคียน
บริษัทฯจ้างพนักงานและคนงาน เป็นบุคลากรประจำของบริษัทฯ

เดิมบริษัทพันธุ์สุกรไทย-เดนมาร์ค จำกัด (มหาชน) เป็นบริษัทของตระกูล จันทรานุกูล
การถือครองหุ้นในอดีตที่ผ่านมาไม่มีการเปลี่ยนแปลงต่อมาในเดือนธันวาคมพ.ศ.2534
กลุ่มจันทรานุกูล ได้กระจายหุ้นให้บุคคลภายนอก พนักงาน และผู้บริหารมืออาชีพ
ซึ่งมีประสบการณ์การทำงานโดยตรงในด้านการเลี้ยงสุกรและการปรับปรุงพันธุ์สุกร
โดยมีจุดมุ่งหมายในการส่งเสริมและพัฒนาการเลี้ยงสุกรพันธุ์เพื่อจำหน่ายให้แก่เกษตรกร
เพื่อนำไปขยายพันธุ์ต่อไป

บริษัทฯ มุ่งเน้นทำธุรกิจเกี่ยวกับการเลี้ยงและพัฒนาคุณภาพสุกรมีชีวิต
ธุรกิจของบริษัทเริ่มจากการผลิตและจำหน่ายสุกรพันธุ์สองสายและขยายไปสู่การผลิตและจำหน่ายลูกสุกรและสุกรขุนให้แก่ผู้เลี้ยงสุกรรายย่อย

บริษัทฯได้จดทะเบียนแปรสภาพเป็นบริษัทมหาชน จำกัด เมื่อวันที่ 27 มกราคม 2537
เพื่อให้เป็นไปตามข้อกำหนดของพระราชบัญญัติหลักทรัพย์และตลาดหลักทรัพย์ พ.ศ. 2535
และเพิ่มทุนจดทะเบียนเป็น 70 ล้านบาทพร้อมทั้งได้เปลี่ยนชื่อเป็น บริษัท พันธุ์สุกรไทย-เดนมาร์ค
จำกัด (มหาชน) และได้รับอนุมัติ จากตลาดหลักทรัพย์แห่งประเทศไทย ให้รับหลักทรัพย์
เข้าเป็นหลักทรัพย์จดทะเบียนในตลาดหลักทรัพย์แห่งประเทศไทย เมื่อวันที่ 30 สิงหาคม 2537

ในปี 2539 บริษัทฯเข้าลงทุนในบริษัท ศรีไทยอาหารสัตว์ จำกัด
เพื่อก่อตั้งโรงงานผลิตอาหารสัตว์ที่ทันสมัย ตั้งอยู่ที่จังหวัดปราจีนบุรี โดยมีสัดส่วนการลงทุนในบริษัท
ศรีไทยอาหารสัตว์ จำกัด เป็นอัตราส่วนร้อยละ 40

บริษัทฯมีทุนจดทะเบียนเป็นหุ้นสามัญทั้งสิ้น 180 ล้านบาทต่อมาเมื่อวันที่ 18 กันยายน 2549
บริษัทฯลดทุนจดทะเบียนที่ยังไม่ได้จัดสรรจำนวน 3 ล้านหุ้นมูลค่าที่ตราไว้มูลค่าละ 10
บาทตามแผนฟื้นฟูกิจการ คงเหลือหุ้นสามัญ 15 ล้านหุ้นมูลค่าหุ้นละ 10
บาทและบริษัทฯได้เพิ่มทุนจดทะเบียนจำนวน 1.65
ล้านหุ้นเพื่อรองรับการแปลงหนี้เป็นทุนรวมเป็นหุ้นสามัญ 16.65 ล้านหุ้นมูลค่าหุ้นละ 10
บาทรวมทุนเรียกชำระแล้ว 166.5 ล้านบาท

ต่อมาในปี 2548 บริษัทฯ ประสบปัญหาทางการเงิน จึงยื่นขอฟื้นฟูกิจการกับศาลล้มละลายกลาง
โดยศาลล้มละลายกลาง มีคำสั่งให้ บริษัท พันธุ์สุกรไทย-เดนมาร์ค จำกัด (มหาชน)
เป็นผู้บริหารแผน ซึ่งในระหว่างการดำเนินการตามแผนฟื้นฟูกิจการ บริษัทฯ
ได้ขอแก้ไขแผนฟื้นฟูกิจการพร้อมทั้งขอขยายระยะเวลาฟื้นฟูกิจการออกไปเป็นระยะๆ

การเปลี่ยนแปลงและพัฒนาการที่สำคัญของบริษัทฯ สามารถสรุปได้ดังนี้

+----------+-----------------------------------------------------------+
| 2549     | ศ                                                         |
|          | าลล้มละลายกลางมีคำสั่งให้บริษัทฯฟื้นฟูกิจการและแต่งตั้งบริษัทเป็นผู้บริหารแผน |
+----------+-----------------------------------------------------------+
| 2550     | ในเดือน มีนาคม ปี 2550 บริษัทฯ ได้ยกเลิกการดำเนินงานที่ฟาร์มทรายขาว  |
|          | ซึ่งเป็นฟาร์มที่ร่วมดำเนินงานระหว่างบริษัทฯ                          |
|          | และองค์การสงเคราะห์ทหารผ่านศึก โดยยังคงเลี้ยงสุกรในฟาร์มที่เหลือ      |
|          | ของบริษัทฯ อีก 3 ฟาร์มต่อไป                                    |
+----------+-----------------------------------------------------------+
| 2        | บริษัทฯ                                                     |
| 554-2555 | อยู่ในช่วงปฏิบัติตามแผนฟื้นฟูกิจการและขอขยายระยะเวลาออกไปคราวละ 1 ปี |
|          | อีกเป็นระยะๆ เนื่องจากการดำเนินการตามแผนฟื้นฟูยังไม่แล้วเสร็จ         |
|          | ซึ่งที่ประชุมเจ้าหนี้ได้ยอมรับข้อเสนอในการแก้ไข                       |
|          | และศาลล้มละลายกลางก็มีคำสั่งให้บริษัทฯ                            |
|          | แก้ไขแผนฟื้นฟูและขยายระยะเวลาฟื้นฟูออกไปได้                       |
+----------+-----------------------------------------------------------+
| 2556     | ในเดือน พฤษภาคม 2556 บริษัทฯ ขอแก้ไขแผนฟื้นฟูกิจการ               |
|          | เนื่องจากมีผู้ลงทุนสนใจเข้ามาลงทุนในบริษัท พร้อมทั้งช่วยเหลือการฟื้นฟูกิจการ |
|          | ซึ่งศาลล้มละลายกลางมีคำสั่งเห็นชอบให้บริษัทฯ ดำเนินการตามแผนฟื้นฟูได้    |
|          | โดยสรุปได้ดังนี้                                               |
|          |                                                           |
|          | -   บริษัทฯ จำหน่ายทรัพย์สินที่สำคัญได้แก่ 1) ที่ดิน 4                  |
|          |     โฉนดพร้อมสิ่งปลูกสร้าง ซึ่งเป็นที่ตั้งของฟาร์มเพาะเลี้ยงสุกร 2)       |
|          |     ห้องชุดสำนักงาน พร้อมสิ่งตกแต่ง และ 3) พ่อแม่พันธุ์สุกร            |
|          |     และทรัพย์สินอื่นๆ ให้แก่บริษัท ไทย-เดนมาร์คฟาร์มมิ่ง จำกัด          |
|          |                                                           |
|          | -   บริษัทฯ เพิ่มทุนจดทะเบียนจาก 166.50 ล้านบาท เป็น 3,712.50     |
|          |     ล้านบาท โดยการออกหุ้นสามัญเพิ่มทุนจำนวน 354,600,000 หุ้น       |
|          |     มูลค่าที่ตราไว้หุ้นละ 10 บาท แบ่งจัดสรรให้บุคคลในวงจำกัดจำนวน     |
|          |     330,000,000 หุ้น ในราคาตามมูลค่าที่ตราไว้                    |
|          |     และรองรับการใช้สิทธิตามใบสำคัญแสดงสิทธิ จำนวน 24,600,000 หุ้น  |
|          |                                                           |
|          | -   บริษัทฯ เข้าลงทุนในบริษัท กาญจนบุรีการศึกษา จำกัด จำนวน         |
|          |     3,300,000 หุ้น ในราคาตามมูลค่าที่ตราไว้หุ้นละ 100 บาท          |
|          |     รวมเป็นมูลค่า 3,300,000,000 บาท ด้วยวิธีแลกหุ้นกับหุ้นของบริษัทฯ   |
|          |     จำนวน 330,000,000 หุ้น ในราคาตามมูลค่าที่ตราไว้หุ้นละ 10 บาท   |
+----------+-----------------------------------------------------------+

ภาพรวมการประกอบธุรกิจของบริษัท

แต่เดิมบริษัทฯ
ประกอบธุรกิจด้านการเพาะเลี้ยงและพัฒนาปรับปรุงพันธุ์สุกรสายพันธุ์เดนมาร์คแบบครบวงจร
แต่ภายหลังการฟื้นฟูกิจการด้วยวิธีการแลกหุ้นของบริษัทฯ กับหุ้นของบริษัท กาญจนบุรีการศึกษา จำกัด
แล้ว จะทำให้การประกอบธุรกิจของบริษัทฯ เป็นการลงทุนในกิจการอื่น (Holding Company)
โดยมีบริษัท กาญจนบุรีการศึกษา เป็นบริษัทแกน (Core Company)
ซึ่งประกอบธุรกิจการลงทุนในกิจการอื่นเช่นเดียวกัน

บริษัทฯ ได้ยื่นขอเปลี่ยนวันสุดท้ายของรอบระยะเวลาบัญชี จากเดิมสิ้นสุดวันที่ 31 ธันวาคม ของทุกปี
เป็นสิ้นสุดวันที่ 31 พฤษภาคมของทุกปี และได้รับอนุมัติจากอธิบดีกรมสรรพากรแล้ว
โดยมีรอบระยะเวลาบัญชีเริ่มตั้งแต่วันที่ 1 มกราคม 2556 ถึงวันที่ 31 พฤาภาคม 2556
เป็นรอบระยะเวลาบัญชีแรกที่นำเสนองบการเงินภายหลังการเปลี่ยนแปลงดังกล่าว

โครงสร้างรายได้ :